《参政宣献楼公挽歌辞 其三》
宋代·史弥宁

无边膏馥丐儒林，可但天台掷地金。文不雕镌翻婉切，诗如平地实高深。

春风和气生毫末，秋月华星烂古今。所发由来关所养，丹青难状晋公心。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。